**EKSKAVATORIŲ TECHNINÉS PRIEŽIŪROS IR REMONTO PASLAUGŲ**

**PIRKIMO TECHNINÉ SPECIFIKACIJA**

**1. OBJEKTAS IR PIRKIMO APIBŪDINIMAS**

Ekskavatorių techninės priežiūros bei remonto paslaugų pirkimas.

**2. REIKALAVIMAI PASLAUGŲ ATLIKIMUI**

2.1. Ekskavatorių remontas ir techninė priežiūra atliekama:

2.1.1. pagal atskirą užsakymą, pateikus defektų nustatymo aktą;

2.1.2. pagal eksploatavimo instrukciją.

2.2. Darbai, priklausomai nuo jų apimties, atliekami:

2.2.1. einamasis remontas — ne daugiau kaip per 1-3 darbo dienas nuo užsakymo pateikimo datos (alyvų, tepalų, kiti technologinių skysčių keitimas ar papildymas, smulkių mazgų ir agregatų remonto ar keitimo darbai, kuriems atlikti nereikalinga stacionari spec. įranga ir pan.) Užsakovo bazėje;

2.2.2. vidutinis remontas — ne daugiau kaip per 10 darbo dienų nuo užsakymo pateikimo datos (stambių, sudėtingų mazgų ir agregatų defektavimas, demontavimas, remontas, kt. panašųs darbai) Užsakovo ar Tiekėjo bazėje;

2.2.3. didelių apimčių remontas - ne daugiau kaip per 30 darbo dienų nuo užsakymo pateikimo datos (dalinis mechanizmų išardymas, demontuotų mazgų ir agregatų defektavimas, kapitalinis jų remontas ir kiti darbai, kuriems atlikti reikalinga speciali remonto bazė) Tiekėjo bazėje.

2.3. Esant būtinumui, mechanizmus remontuoti pasiima ir po remonto pristato Tiekėjas savo jėgomis.

2.4. Remonto metu išaiškėjus papildomiems defektams, Tiekėjas su Užsakovu surašo papildomų defektų nustatymo aktą.

2.5. Remonto kokybė turi atitikti gamyklos-gamintojos instrukcijų, taisyklių ir technologinius reikalavimus.

2.6. Tiekėjas turi turėti techninės pagalbos automobilį, kad esant būtinumui galėtų teikti remonto paslaugas mechanizmų darbo vietose.

2.7. Užsakovas turi turėti galimybę įsigyti iš Tiekėjo naujas detales be montavimo paslaugos.

2.8. Garantiniai įsipareigojimai:

2.8.1. Detalėms — suteikiama gamyklos gamintojos, bet ne mažesnė kaip 1 metu garantija;

2.8.2. Atliktiems darbams — ne mažiau kaip 6 mėnesiai.

2.9. Garantiniu periodu visi trūkumai turi būti pašalinti ne vėliau kaip per 2 darbo dienas nuo raštiško pranešimo datos.

2.10. Sutarties vykdymo metu atsiradus poreikiui įsigyti nenurodytų, tačiau su pirkimo objektu susijusių remonto paslaugų ar atsargines detales, Užsakovas gali įsigyti nedidesnėmis nei susitarimo pasirašymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių paslaugų ar detalių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis

**3. DOKUMENTAI, REIKALAUJAMI PRISTATYTI SU PASIŪLYMŲ**

3.1. Šios techninės specifikacijos priede pateiktoje lentelėje nurodyti atsarginių detalių ir jų pakeitimo kainą, įvertinant gamyklos-gamintojos laiko normas numatančias detalės arba mazgo pakeitimo su visomis susijusiomis operacijomis, kurios atspindi bendrą technologinio proceso trukmę.

3.2. Nurodomas šaltkalvio ir elektriko valandinis darbų įkainis.

**4. DOKUMENTAI, REIKALAUJAMI PRISTATYTI PERDUODANT PASLAUGAS**

4.1. Apmokėjimas už suteiktas paslaugas vykdomas tik Paslaugų teikėjui pateikus išsamų suteiktų paslaugų aprašymą atliktų darbų priėmimo – perdavimo akte ir sąskaitą – faktūrą.

PRIDEDAMA. Atsarginių dalių ir agregatų sąrašas.